C 288/14
LV
Eiropas Savienības Oficiālais Vēstnesis
17.8.2023.
3.6.
Ar reģistrēto nosaukumu apzīmētā ražojuma marķēšanas īpašie noteikumi Etiķetē, kas piestiprināta “Pecorino Crotonese” gabaliem, līdzās tiesību aktos noteiktajai informācijai ir arī šādi elementi: “Pecorino Crotonese” logotips, pēc kura ir vārdi “Denominazione di Origine Protetta” [aizsargāts cilmes vietas nosaukums] vai akronīms “D.O.P.”
[ACVN], Savienības simboli, kā arī var būt atsauce uz ES regulu; ražotāja uzņēmuma nosaukums un adrese.
Ja produkts ir paredzēts starptautiskajam tirgum, vārdus “aizsargāts cilmes vietas nosaukums” un Kopienas logotipu var izmantot tās valsts valodā, kas ir šā produkta galamērķa valsts.
Rakstzīmēm, ar kurām rakstīti vārdi “Pecorino Crotonese DOP” vai pārējie atļautie vārdi, jābūt sagrupētām kopā vienā redzamības laukā, un tām jābūt skaidrām, salasāmām, neizdzēšamām un pietiekami lielām, lai tās izceltos no fona, uz kura tās nodrukātas, un būtu skaidri atšķiramas no visiem citiem tekstiem un/vai grafiskajiem attēliem.
Etiķetē var norādīt pārstrādātāju un tirgotāju preču zīmes, taču šo norāžu burtu izmēram jābūt mazākam nekā ACVN logotipā izmantoto burtu izmēram.
Visam logotipam vienmēr jābūt redzamam.
Vienkāršotā logotipa izmantošana, t. i., ja nav ārējā logotipa, ir atļauta tikai un vienīgi vinjetes veidā.
Tomēr logotipa otras puses, t. i., logotipa, kurā attēloti tikai vārdi “Pecorino Crotonese”, izmantošana nav atļauta.
Rezumējot var teikt, ka ir atļauti trīs logotipa veidi: horizontāls logotips, vertikāls logotips un vinjete.
Logotips vinjetes veidā uz “Pecorino” jāizveido, to iededzinot, iespiežot ar zīmogu vai uzspiežot ar pārtikas krāsu uz kādas no siera pusēm.
Jābūt norādītam sierotavas burtciparu identifikācijas kodam.
To var uzspiest tieši uz siera rituļa, izmantojot iepriekš minētās metodes, vai norādīt uz etiķetes.
Siera sānus drīkst marķēt pēc izvēles.
Logotipu uz šīs siera daļas atļauts atveidot, izmantojot noteiktās metodes.
4.
Ģeogrāfiskā apgabala īsa definīcija Šā siera ražošanas un nogatavināšanas apgabals ietver visu tālāk nosaukto Krotones [Crotone] provinces pašvaldību administratīvo teritoriju: Belvedere Spinello, Caccuri, Carfizzi, Casabona, Castelsilano, Cerenzia, Cirò, Cirò Marina, Cotronei, Crotone, Crucoli, Cutro, Isola di Capo Rizzuto, Melissa, Mesoraca, Pallagorio, Petilia Policastro, Rocca di Neto, Roccabernarda, San Mauro Marchesato, San Nicola Dell’Alto, Santa Severina, Savelli, Scandale, Strongoli, Umbriatico un Verzino; visu tālāk nosaukto Katandzāro [Catanzaro] provinces pašvaldību administratīvo teritoriju: Andali, Belcastro, Botricello, Cerva, Cropani, Marcedusa, Petronà, Sellia, Sersale, Simeri Crichi, Soveria Simeri un Zagarise; visu tālāk nosaukto Kozencas [Cosenza] provinces pašvaldību administratīvo teritoriju: Bocchigliero, Calopezzati, Caloveto, Campana, Cariati, Cropalati, Crosia, Mandatoriccio, Crosia, Paludi, Pietrapaola e San Giovanni in Fiore, Scala Coeli un Terravecchia.